
Žmonės dažnai klausia, kiek šis aplinkraštis kainuoja. Jis duodamas NEMOKAMAI, 
nes už jį moka šv. Juozapas. Vis dėlto šv. Juozapas visuomet ieško žmonių, kurie jam 
padėtų plėsti Jėzaus karalystę įvairiausiais būdais: materialine pagalba, platindami 
religinę literatūrą, malda ar kitais gerais darbais. Kad šventasis Dievo Sūnaus 
Globėjas galėtų toliau tęsti savo didį darbą, reikia kiekvieno žmogaus atsiliepimo į jo 
kvietimą. 


Mieli Tradicijos draugai, 


Pasaulis lekia į pražūtį. Jame nebeliko saugių vietų. Kasdienybe 
tapo karai, badas, epidemijos, finansinė krizė, korupcija, vaikų 
tvirkinimas, visiškas dorovinis pakrikimas... 

Bažnyčios moralinis autoritetas svyruoja, meilė atšalusi, 
kunigystė ir santuoka dažnai profanuojama, žlunga šeimos, mažėja 
pašaukimų, plinta šventvagystės, matomas tikėjimo susilpnėjimas ar 
net atkritimas nuo jo. Kodėl taip mažai žmonių uoliai tarnauja 
Dievui ir sielų išganymui? Krikščionybė yra tarsi paralyžiuota. Kur 
mūsų laikų šventieji, galintys išsklaidyti tikinčiųjų abejingumą? 
„Kodėl miegate? Kelkitės ir melskitės, kad nepakliūtumėte į 
pagundą“ (Lk 22, 46). Šv. Arso klebonas sakė, kad piktieji yra tokie 
stiprūs todėl, kad gerieji yra silpni. Atrodo, kad dabar yra Bažnyčios 
didžioji savaitė: „Atėjo jūsų valanda, tamsybių siautėjimas“ 
(Lk 22, 53). 

Žmogaus kaltė neišmatuojama. 

Kalti ne tik kiti, kalti ir mes. Kiekvienam reikia atgailauti. Tik 
dejuoti yra nevaisinga, apkaltinti dėl visko tik kitus neteisinga. Mes 
visi nusidėjome. Mes nešame kitų, kiti neša mūsų naštą. Pasaulyje 
per daug kaltės, dėl kurios iki šiol niekas neatgailavo. 
„Neapsigaukite. Dievas nesiduoda išjuokiamas“ (Gal 6, 7). 

Ypatingas atgailos laikas yra gavėnia. Bažnyčios įsakymai per 
gavėnią įpareigoja laikytis tik nedaugelio dalykų: 

- draudžiama dalyvauti įvairiuose pasilinksminimuose, pvz., 

šokiuose, 

- privaloma pasninkauti bent Pelenų dieną ir Didįjį penktadienį 

(galima iki soties valgyti tik vieną kartą per dieną. Be šio 

pagrindinio valgio leidžiama vieną ar du kartus lengvai užkąsti. 

Laikotarpyje tarp šių valgymų valgyti negalima, leidžiama gerti 

vandenį. vaistus, alų. vyną, kavą, arbatą. sultis, bet ne 

pasotinančius gėrimus, kaip antai pieną, šokoladą, buljoną), 

- būtina kiekvieną penktadienį susilaikyti nuo mėsiškų valgių (ne 

tik per gavėnią), 

- per velykinį laikotarpį reikia atlikti išpažintį ir priimti 

šv. Komuniją. 


Aišku, kad šie įsakymai yra minimalūs. Kad gavėnia būtų 
vaisinga, kiekvienas turėtų pasirinkti tokius atgailos darbus, kurie 
jam tikrai būtų auka ir galėtų padėti tobulinti sielą. Bažnyčia 
visuomet siūlė trejopus atgailos darbus: maldą, pasninką ir išmaldą. 

Gali būti naudinga pasirinkti ką nors iš kiekvienos srities, 
pavyzdžiui: 

- dažniau dalyvauti šv. Mišiose, kasdien kalbėti rožančių, atlikti 

apmąstymus arba dvasinį skaitymą, kiek įmanoma atsisakyti 

televizoriaus ir interneto, 

- atlikti kūniškus apsimarinimus: pasninkauti, atsižadėti keleto 

malonumų arba patogumų, kovoti su pagrindinėmis ydomis, kaip 

antai rūkymu, alkoholio vartojimu ir t. t., 

- pašalinti ypatingą nuodėmės pavojų, pergalėti žmonių baimę, 

- atlikti artimo meilės darbus, įveikti priešiškumą kitiems ir 

susitaikyti, kovoti su pavydu ir apkalbomis. 

Tada gavėnia bus ne tik atgailos, bet ir priartėjimo prie Dievo 
laikas. 

Gavėnia taip pat yra ypatingų malonių laikas. Todėl 
pagalvokime iš anksto, kaip norime jį praleisti. Dažnai žmonės 
pavėluoja ir pasiryžta atgailauti tik per didžiąją savaitę, gavėniai 
besibaigiant. Mūsų sužeista prigimtis nenori stengtis ir atstumia 
gerus pasiryžimus, kadangi malonės laikas, gavėnia, taip pat yra ir 
pagundų laikas. Velnias mus nori įtikinti, kad atgailauti yra per 
sunku, nereikalinga ar net absurdiška. Ypač prieš didžiąsias šventes, 
norėdamas nukreipti mūsų mintis nuo šventų dalykų, jis sustiprina 
pagundas, nerimą, abejones. Saugokimės. 

Krikščionybės atnaujinimas prasideda ne kur kitur, o mūsų 
širdyje. Kai žmogus per gavėnią tikrai stengiasi atgailauti, 
atsinaujinti Dievo malonėje ir pradėti naują gyvenimą, tada jam 
duodamas ir tikras velykinis prisikėlimo džiaugsmas. 

Taip pat gali padėti ir gavėnios aukų aukojimas gera intencija. 
Norėčiau jus paprašyti aukoti už jaunimo atsivertimą. Jaunimui, 
dažnai kilusiam iš sugedusių šeimų, matančiam nedaug gerų 
pavyzdžių ir gaunančiam labai mažai gerų pamokymų, yra ypač 
sunku rasti kelią į Dievą. Jaunimas — mūsų ateitis. 

Jūsų Kristuje 

kun. Josef Persie 


Ar žinote, kad... 


b .. 1991 m. spalio 23-30 d. Lietuvoje lankėsi pirmasis Šv. Pijaus 
X kunigų brolijos kunigas vokietis Markus Heggenbergeris. 
Pakviestas vysk. V. Michelevičiaus, jis susitiko su kard. 
V. Sladkevičiumi, aplankė Kauno seminariją, laikė šv. Mišias Kauno 
arkikatedroje prie šoninio altoriaus. 


b .. Kard. Vincentas Sladkevičius pasiūlė paremti Šv. Pijaus X 
kunigų broliją, nes ji mūsų šalyje padėtų pakelti dvasingumą. 


b .. 2002 m. sausio 10 d. kardinolui A. Bačkiui, arkivyskupui 
S. Tamkevičiui ir vyskupui J. Kauneckui buvo įteikta peticija su 
2164 Lietuvos tikinčiųjų parašais. Joje rašoma: „Mes, žemiau 
pasirašiusieji Lietuvos Katalikų Bažnyčios tikintieji, reikalaujame, 
kad būtų atstatyta Popiežiaus Šv. Pijaus V įvesta Tridento Šv. Mišių 
tvarka tik lotynų kalba, tvarka, buvusi Bažnyčiose 400 metų iki 
II Vatikano Susirinkimo. Pageidaujame, kad kiekvieną sekmadienį 
Panevėžio Šv. Petro ir Povilo Bažnyčioje būtų aukojamos Šventosios 
Mišios-Votyva, kurioje nebūtų pridėtinio stalo, bet kunigas žiūrėtų į 
Didįjį altorių“ (kalba netaisyta). 


Išvada: Tikintieji laukia kunigų, kurie tarnauja Dievui ne dėl 
pinigų ir karjeros; kurie pasiaukoja sieloms; kurie myli katalikų 
tikėjimą ir drąsiai jį skelbia; kurie priešinasi tikėjimo išdavimui 
vykdant Bažnyčios jau seniai pasmerktą ekumenizmą; kunigų, 
kuriuose galima matyti Dievo šventumą; kurie daugiau meldžiasi nei 
kalba. Tik tai gali išgelbėti mūsų jaunimą ir kartu mūsų šalies ateitį. 

Drąsos!!! Kova su Bažnyčios tradicijomis yra veidmainiška ir 
melaginga. Ateis diena, kai Lietuvos Bažnyčiose vėl bus aukojamos 
tik tradicinės Mišios. Nebijokime ir nenusiminkime, nes tiesa 
visuomet nugalėdavo. Ir toliau kovokime viso dangaus kovą su 
modernizmu, net jeigu reikės iškentėti šmeižtus ir persekiojimus. Kol 
sulauksime tos laimingos pergalės dienos, reikia dvasinio gyvenimo, 
maldos, aukos, tikėjimo studijų, pastangų, ištvermės. 


Geroji Pagalbininkė! 


Vasario 2-ąją švenčiame Kristaus Paaukojimo iškilmę, kuri yra 
ir Dievo Motinos Apsivalymo diena. Tą pačią dieną taip pat minima 
Dievo Motinos Gerosios Pagalbininkės šventė, kuri ypač reikšminga 
mūsų laikams. Šis pamaldumas prasidėjo nuo Švč. Mergelės 
apsireiškimų, įvykusių Kite, Ekvadore, Nekaltojo Prasidėjimo ordino 
abatei Marianai 1564-1634 metais. Tuomet Švč. Mergelė Marija 
paprašė padirbdinti Jos garbei statulą, kuriai būtų suteiktas Dievo 
Motinos Gerosios Pagalbininkės titulas. Būdama nuolanki, vienuolė 
delsė vykdyti šį prašymą, nes bijojo, kad jos gautos ypatingos Dievo 
malonės nebūtų pagarsintos. Tuomet Dievo Motina įsakmiai paprašė 
abatę Marianą, pažadėdama, kad jos vardas liks neatskleistas iki XX 
amžiaus. Įdomu pastebėti, kad toji šventoji sesuo triskart buvo mirusi 
ir du kartus sugrąžinta gyvenimui. Praėjus daugiau nei 250 metų, XX 
amžiaus pradžioje, jos palaikai buvo ekshumuoti. Tada paaiškėjo, 
kad jie visiškai nebuvo sugedę: jos vešlūs plaukai, švelnios lūpos ir 
liežuvis buvo nuostabaus grožio, tarsi užmigusio angelo. 

Statula buvo padirbdinta garsaus ir dievoto menininko, bet sesuo 
Mariana regėjo, kaip vienuolyno koplyčioje prie šios statulos 
prisilietė arkangelai Mykolas, Gabrielius ir Rapolas. Tuomet Dievo 
Motina įžengė į šią statulą. Ji buvo pavaizduota, kaip atrodė 
apsireiškimo metu: kairėje rankoje laikė Kūdikėlį Jėzų, dešinėje — 
vienuolyno abatės lazdą. Vėliau dar buvo pridėti vienuolyno raktai. 
Atlikus maldų devyndienį, ši statula buvo pašventinta vietinio 
vyskupo ir iškilmingai pastatyta aukštutinio choro vietoje, skirtoje 
abatei. Nuo to laiko statula kasmet išstatoma visuotiniam 
pagerbimui: 9 dienas iki vasario 2-osios ir dar 9 dienas po to, nes tai 
buvo tos dienos, kai Dievo Motina apsireiškė seseriai Marianai. 

Šis nepaprastas apsireiškimas, įvykęs Kite, svarbus tuo, kad 
Dievo Motina teikėsi paskelbti tikslias pranašystes mūsų laikams. 
Svarbiausia 1634 metų vasario 2 d. paskelbta pranašystė yra apie XX 
amžiuje pasaulį sukrėtusią Bažnyčios krizę. Tą dieną trečią valandą 
ryto besimeldžianti sesuo Mariana regėjo, kad altoriaus lempelė 
staiga užgeso. Jai, išbėgusiai uždegti lempelę, pasirodė Dievo 


! Kun. Raineris Becheris 


Motina, kuri paaiškino to užgesimo prasmę: tai simbolizavo mūsų 
tikėjimo ir meilės užgesimą Viešpačiui tabernakulyje. 

Toliau glaustai perteikiami Dievo Motinos žodžiai, išskyrus tas 
vietas, kur kalbama apie to vienuolyno ir Ekvadoro reikalus. 

XX amžiuje sparčiai išplis įvairios erezijos. Dėl moralinio 
sugedimo brangi tikėjimo šviesa daugeliui sielų bus užtemdyta. 
Velnias ypač puls šeimas, stengsis sužlugdyti vaikų nekaltumą ir taip 
sunaikinti pašaukimus. Bažnyčia dėl savo blogybių skendės didelėje 
tamsybėje, nes stokos gero ganytojo ir tėvo, kuris saugotų savo 
ganomuosius su meile, drąsa ir apdairumu. Daugelis kunigų praras 
pašaukimo dvasią ir pastūmės sielas į dar didesnį pavojų. Nedaugelis 
likusių ištikimųjų malonei patirs žiaurią, ilgai besitęsiančią 
kankinystę. Daugelis iš jų mirs, patirdami dideles kančias, ir bus 
priskirti kankiniams, pasiaukojusiems už Bažnyčią ir Dievo 
Karalystę. 

Dievo Motina jau tuomet prašė seserį Marianą karštai su 
ašaromis melstis ir atgailauti dėl negirdėtos šių laikų tikėjimo krizės, 
kad Dievas atsiųstų „Išrinktąjį Prelatą“, kuris atgaivintų kunigiškąją 
savo dvasinių sūnų širdį. „Šį savo sūnų, kurį myliu ypatinga meile, 
apdovanosiu išskirtinėmis dorybėmis: širdies nuolankumu, jautrumu 
dieviškiesiems įkvėpimams, ištverme ginti Bažnyčios teises, romia ir 
gailestinga širdimi, kad kaip antrasis Kristus galėtų pasirūpinti 
mažais ir dideliais, neatmesdamas pačių vargingiausiųjų. Į jo rankas 
bus atiduota Šventovė, kad visa būtų apdairiai pasverta atiduodant 
Dievui tinkamą garbę.“ 

Aišku, kas yra šiuolaikinės Bažnyčios krizės pranašystėje 
minimas išrinktasis Prelatas. Tai arkivyskupas Marselis Lefevras 
(Marcel Lefebvre) 1988 metais vyskupų konsekracijos išvakarėse 
nuolankiai reagavo į kažkieno paminėtus pranašystės žodžius 
sakydamas: „Jūs galite tai teigti, aš ne. Tačiau negaliu neigti, kad 
perskaitęs šias eilutes, buvau gerokai nustebintas.“ Jis atrodė 
paguostas ir sutvirtintas. 

Dievo Motina tęsė: „Tačiau pašvęstųjų sielų drungnumas 
trukdys gerojo Prelato pastangų sėkmei ir dėl to šėtonas galės 
nevaržomas pulti. Visos ydos smarkiai išsikeros ir dėl to ištiks 
įvairios bausmės, kaip antai maras, badas, nesantaika, apostazė. Be 
galo daug sielų pražus. Prasidės baisus ir siaubingas karas, paplūs 

kaimynų ir svetimtaučių, draugų ir priešų, kunigų ir vienuolių 
kraujas. Ši naktis žmonėms bus pati baisiausia, nes atrodys, kad 
blogio jėgos triumfuoja. Tuomet išmuš mano valanda, kai nuo sosto 
nuversiu galinguosius ir pasmerktąjį šėtoną. Aš prispausiu jį savo 
koja ir nublokšiu į pragarą, išlaisvinsiu Bažnyčią ir savo tautą iš jo 
žiaurios tironijos.“ 

Vietiniai tikintieji nedaug žinojo apie stebuklingąją statulą ir 
nepraktikavo Dievo Motinos Gerosios Pagalbininkės pamaldumo 
kulto, tačiau Marijos artumo pojūtis stipriai palietė jų širdis. Tik XX 
amžiaus pabaigoje paaiškėjo ir išplito Dievo Motinos Gerosios 
Pagalbininkės kultas ir garbinimas. Taigi Dievo Motina, pagerbiama 
Gerosios Pagalbininkės titulu, yra Dangiškoji mūsų laikų užtarėja, iš 
kurios sulaukiama daug malonių. 

Toliau pateikiama trumputė malda galėtų sustiprinti mūsų sielas: 

Dievo Motina, mūsų Karaliene, mūsų Motina, Jėzaus Vardu ir iš 
meilės Jėzui meldžiame Tave paimti mūsų darbus į savo rankas ir 
užtikrinti jų sėkmę. Dievo Motina Geroji Pagalbininke, melski už 
mus! (Kartojama tris kartus). 


4 „A Al . . 1 
Sv. Mišios — viso gyvenimo programa 


Kas yra Mišios? Ką jos vaizduoja? Mišios yra gyvas katekizmas. 
Tai, ko katekizmas mus moko: Credo, Dievo įsakymai, sakramentai, 
krikščioniškos dorybės, Pater malda; visa tai yra nuostabiai, nieko 
nepraleidžiant, įvykdoma kiekvienose Mišiose. 

Iš tikrųjų pirmoji Mišių dalis yra mokomoji dalis. Ji išdėsto 
įvairias Credo tiesas. Ji mus pamažu, bet tvirtai veda prie mūsų 
tikėjimo išplatinimo. 

Ir jeigu Credo yra Dievo meilės mums giesmė, tai antroji Mišių 
dalis yra tos meilės įgyvendinimas. Kaip sakė mūsų Viešpats, visas 
Įstatymas ir pranašai telpa šiuose dviejuose įsakymuose: mylėti 
Dievą ir mylėti savo artimą. 

Taigi visa tai, kas vyksta nuo atnašavimo ir konsekracijos iki 
Pater, yra Dievo meilės mums ir mūsų Viešpaties Jėzaus Kristaus 
meilės savo Tėvui įgyvendinimas. Vadinasi, du esminiai įsakymai, 
reziumuojantys Dekalogą, įgyvendinami šioje Mišių dalyje. 

Iš tiesų ar galėjo būti kilnesnis meilės Dievui aktas, negu tas, kurį 
įvykdė mūsų Viešpats Jėzus Kristus ant Kalvarijos? Jėzus Kristus, 
mirdamas ant kryžiaus, parodė savo begalinę meilę Tėvui. Ir tai iš 
naujo vyksta ant mūsų altorių. 

Kita vertus, antrasis įsakymas, įsakymas mylėti savo artimą kaip 
save patį, yra taip pat tiksliai įvykdomas šv. Mišių aukoje. Pats mūsų 
Viešpats Jėzus Kristus tai sako: „Ar gali būti kilnesnis meilės 
veiksmas, kaip atiduoti savo gyvybę už tuos, kuriuos mylime?“ 
Vadinasi, mūsų Viešpats Jėzus Kristus atidavė savo gyvybę už tuos, 
kuriuos myli, tai yra už mus; ir tai taip pat vyksta šv. Mišių aukoje. 
Mūsų Viešpaties Jėzaus Kristaus mirtis yra kilniausias meilės aktas, 
kokį jis galėjo atlikti, kad atpirktų žmones, savo brolius. Jis atidavė 
visą savo Kraują, taip pat ir savo Sielą, savo gyvybę už tuos, kuriuos 
myli. Tas pats dieviškasis Kraujas mus apvalo ir pašventina Mišiose. 
Tad Dekalogas yra išgyvenamas; jis nėra vien tik užrašytas mūsų 
katekizmo puslapiuose negyvomis raidėmis, bet juo gyvenama; 
kiekvieną dieną, kiekvieną kartą, kai aukojama šventoji Mišių auka, 
Dekalogas įvykdomas paties mūsų Viešpaties Jėzaus Kristaus. Koks 


! Ištrauka iš: Arkivysk. Marcel Lefebvre, Visų laikų Mišios. 

pavyzdys mums! Todėl mes trokštame dalyvauti mūsų Viešpaties 
Jėzaus Kristaus gyvenime, kad ir savyje turėtume šiek tiek to 
troškimo ir to poreikio mylėti Dievą bei mylėti savo artimą!. 

Mišių auka yra visa programa. Tai tikra brangenybė! Mišiose yra 
trys dalys: pirmoji dalis yra mokymas, po to įvyksta konsekracija, kai 
mūsų Viešpats ateina ant altoriaus, ir pagaliau komunija. 

Kunigas čia randa viską, ką jis privalo daryti. Šios trys dalys 
išreiškia kunigo tarnystę trijose jo galiose: potestas docendi, galia 
mokyti, potestas sanctificandi, galia pašventinti, ir potestas regendi, 
galia vadovauti tikintiesiems. 

Pirmoji Mišių dalis atitinka kunigui duotą galią mokyti. Antroji — 
galią pašventinti: kunigas pašventina tikinčiuosius savo malda. 
Trečioji — galią vadovauti sieloms. Iš tiesų teikdamas tikintiesiems 
mūsų Viešpaties Kūną, Kraują, Sielą ir Dievystę, kunigas kartu jiems 
perduoda meilės įsakymą. Tai tikrai yra meilės aktas, kuris leidžia 
tikintiesiems nepaklysti krikščioniškame gyvenime. Perduodamas 
jiems gyvąjį įstatymą, kuris yra mūsų Viešpats, kunigas vykdo savo 
vadovavimo galią. 

Tikintiesiems skirtingos Mišių dalys atitinka tikėjimą, viltį ir 
meilę. Tikėjimas mokyme, viltis kryžiuje. Transsubstanciacija reiškia 
Jėzaus kryžių, kuris yra mūsų viltis. O Crux, ave, spes unica, 
„Sveikas, Kryžiau, vienintele viltie!“? Po to — meilė, tai yra 
Komunija, ta vienybė meilėje su mūsų Viešpačiu. Mūsų Viešpats 
negalėjo mums pateikti didesnio savo meilės įrodymo, kaip atiduoti 
save kaip maistą mūsų sieloms". 


'" Homilija, Lozana, 1978 m. liepos 9 d. 
* Kančios laiko mišparų himnas Vexil/a Regis. 
3 Rekolekcijos Avrillė, 1989 m. spalio 18 d. 

. . -. .)o . — 1 
Kur visa tai prasidėjo: dvi karūnos 


Raimondo Kolbės tėvai buvo paprasti žmonės, neturtingi audėjai, 
kurie sunkiai dirbo pragyvenimui. Tuo metu Lenkijoje buvo 
dešimties valandų darbo diena. Menki atlyginimai priklausė nuo 
komisionierių, pelningai perpardavinėjančių audinius, rūpestingai ir 
su meile išaustus daugybėje mažų dirbtuvėlių. Stambioji pramonė 
Lodzėje tik pradėjo kurtis. Darbininkai dirbo savo namuose ir buvo 
visiškai priklausomi nuo šių išnaudotojų. Dirbdami kartu po dešimt 
valandų kasdien, vyras ir žmona uždirbdavo tik šeimos išlaikymui. 

Julius Kolbė buvo aukštas šviesiaplaukis, labai malonus ir 
nekalbus; jis negėrė, nerūkė ir dažnai lankė bažnyčią. Dėl šių savybių 
laimėjo savo žmonos Marijos, mergautine pavarde Dabrovska, širdį 
ir ranką. Iš jos mes susidarome aiškesnį vaizdą. Ji paliko mums 
keletą neįgudusia ranka parašytų pompastiško stiliaus laiškų, kupinų 
jaudinančių detalių. 

Marija, būdama dar vaikas, turėjo pašaukimą į vienuolystę. Bet 
tuo laiku, 1875 metais, rusų okupantai uždarė vienuolynus; vienuolės 
buvo išblaškytos ir nenešiojo abitų. Marija nepažinojo nė vienos iš 
jų, bet su pasitikėjimu meldėsi, kad galėtų numirti iki tol, kol bus 
verčiama tekėti. Tačiau neatrodo, kad kai ištekėjo, jai tai buvo didelė 
auka. Ji noriai pasirinko ateitį, džiaugėsi matydama, kad jos vyras 
toks doras ir romus, nes (tegu Dievas man atleidžia), man rodosi, kad 
būtent ji energingai vadovavo vargingų namų verslui. Energinga, 
pamaldi, truputį plepi, darbšti, greita išsisukti iš bėdos, ji meistriškai 
valdė mažąjį pasaulėlį ir negalėjo pakęsti neklusnumo. Man ji atrodo 
truputį griežta, bet malonė sušvelnina tokias ydas. 

Akivaizdu, kad berniukams — šeimoje buvo vieni berniukai — 
reikėjo tvirtos rankos. Du mirė labai jauni, liko dar trys: Fransis, 
Raimondas, šios knygos herojus (gimęs 1894 m. sausio 8 d.), ir 
Jozefas, jauniausias. Gal ji buvo truputį per daug kieta. Būdavo, 
tikėdamasis bausmės už išdykavimą, Raimondas, labai sąžiningas 
vaikas, atsiguls ant suolo ir išties rimbą motinai. Jis ramiai priimdavo 


! Pateikiamas pirmasis skyrius iš Marijos Vinovskos knygos „Tėvo Maksimilijono 
Kolbės paslaptis“. Šią knygą ketiname išleisti netrukus. 

tai, ką buvo nusipelnęs, po to vėl ir vėl išdykaudavo. Laimei, jis buvo 
vaikas kaip ir visi, ir, kaip sako daugelis, labai žavus mažas 
berniukas. 


Jis mėgo gamtą, jam patiko sodinti medelius. Vieną dieną, po savo 
įšventinimo, jis net ruošėsi grįžti į Pabianicą apžiūrėti savo medžių. 
Jie vis dar tebestovi... 

O štai pirmas užrašytas blogiausias jo darbas. Vieną dieną už savo 
pinigus jis nusipirko kiaušinį ir padėjo po višta, kad ši išperėtų. Jis 
taip norėjo turėti mažą viščiuką! Deja, jo motina supyko ir mažasis 
Raimondas buvo smarkiai priluptas. Ar jis pamiršo gauti leidimą? 
Turbūt asmuo, pateikęs mums šį incidentą, pamiršo pacituoti 
sunkinančias aplinkybes, nes Raimondas dar nebuvo šventasis. Jis 
net nebuvo lengvo būdo vaikas, jei galima tikėti kai kuriomis 
padrikomis pastabomis. Gyvybingas, labai savarankiškas, sumanus ir 
užsispyręs, judrus ir impulsyvus iš prigimties, jis bandė motinos 
kantrybę, kol ji vieną dieną įpykusi sušuko: „Mano vargšas vaike, 
kas iš tavęs išeis?“ 

Jos veido išraiška buvo iškalbingesnė už žodžius, kuriuos ji ištarė 
grąžydama rankas ir pakėlusi akis į dangų, nes šis papeikimas sukėlė 
mažojo sieloje tikrą krizę. Jo mama pripažino, kad nuo to laiko jis 
visiškai pasikeitė: pasidarė labai geras ir paklusnus. Nustebinta šio 
staigaus pasikeitimo, ji ėmė stebėti vaiką ir pamatė, kad jis vis 
dažniau ir dažniau dingsta už bufeto, kur buvo įrengtas altorėlis mūsų 
Čenstochovos Poniai ir kiekvieną trečiadienį, šeštadienį ir 
sekmadienį uždegama aliejinė lempelė. Susigūžęs kampelyje, vaikas 
ilgai melsdavosi ir išeidavo nuo ašarų paraudusiomis akimis. Labai 
sumišusi, motina vieną dieną ėmė jį klausinėti: „Kas tau nutiko, 
Raimondai, kodėl tu verki kaip mergaitė?“ Ji pamanė, kad jis serga. 
Raimondas nuleido galvą ir nenorėjo atsakyti. Laimei, ji buvo atkakli 
ir sugebėjo įsiskverbti į tą smarkią, drovią mažytę sielą. Ji ėmėsi 
veiksmingiausio būdo. „Klausyk, mažyti, — tarė ji, — tu turi viską 
pasakyti mamai, nebūk neklusnus!“ 

„O ne, — pagalvojo Raimondas, — nė už ką pasaulyje neišsižadėsiu 
paklusnumo dabar, kai Ją pamačiau.“ 

Verkdamas ir drebėdamas jis prabilo: „Mama, kai tu pasakei man: 
„Raimondai, kas iš tavęs išeis“, man pasidarė taip liūdna ir aš nuėjau 
pas Švenčiausiąją Mergelę ir paklausiau Ją, kas iš manęs išeis. Po to 

bažnyčioje aš Ją dar kartą paklausiau. Tada Švenčiausioji Mergelė 
pasirodė man, laikydama rankose dvi karūnas: vieną baltą, kitą 
raudoną. Ji meiliai pažvelgė į mane ir paklausė, kurią aš pasirinkčiau. 
Baltoji reiškė, kad aš visada būsiu skaistus, o raudonoji, kad mirsiu 
kaip kankinys. Tada aš pasakiau Švenčiausiajai Mergelei, kad 
renkuosi abi. Ji nusišypsojo ir dingo.“ Akimirką patylėjęs, jis tęsė: 
„Nuo tada, kai aš einu į bažnyčią, man atrodo, kad einu ne su tėčiu ir 
tavimi, bet su Švenčiausiąja Mergele ir šventuoju Juozapu.“ 

Kaip gera psichologė jo mama paaiškino: „Jo radikalus 
pasikeitimas įrodo, kad vaikas sakė tiesą. Nuo tos dienos jis tapo 
kitoks. Švytinčiu EU jis dažnai kalbėdavo man apie kankinystę, 
savo didžiąją svajonę.“ 

Ar tai buvo nekaltų vaikų gyvenime sutinkama mistinė patirtis, 
kurios suaugusieji nepajėgia suvokti? Ar tai buvo didžiulė malonė ir 
pranašiška vizija? Ne mums spręsti. Bet neišleiskime iš akių vieno 
fakto: šis mažas berniukas nebuvo svajotojas. Jis buvo tikslus, 
konkretus, giliai realistiškas, taip aistringai domėjęsis moderniosios 
technikos atradimais, kad net pasižymėjo moksle. 

Krizei jo sieloje praėjus, jis niekada nebeminėjo paslaptingojo 
susitikimo. Ilgus metus ligi pat mirties Raimondas pavydžiai saugojo 
paslaptį. Visas jo gyvenimas rėmėsi ja ir buvo jos apšviestas, bet jis 
niekam jos nepatikėjo. Jo motina turėjo duoti ypatingą įsakymą, kad 
jis prabiltų. Po to — visiška tyla. Tik kartą prieš mirtį paslaptis norėjo 
atverti jo lūpas, bet sutrukdė nenugalimas santūrumas. Netgi tada jis 
priekaištavo sau, kad „per daug kalbėjo“. Nepaisant atviraširdiškos 
prigimties, džiugios ir nuoširdžios, jis niekam jos nepatikėjo. 
Dešimties metų berniuko širdis buvo amžiams pavergta. Tai buvo Ji. 
Jos pakako. Jo patikėtinės, jo Karalienės, jo Ponios. 

APIE DIEVO GARBINIMUI PRIEŠINGAS 
NUODĖMES 


Nuodėmės Dievo garbinimui 


1. Pareigai garbinti Dievą vidiniu ir išoriniu būdu nusikalstama 
stabmeldyste, prietarais, burtais, žavėjimais, kerėjimais, Dievo 
gundymu ir šventvagyste. 


Stabmeldystė 
2. Stabmeldystė yra kūrinių garbinimas kaip Dievo. 


Ja nusikalsta įvairūs pagonys. Jie, kaip sako šv. Paulius, 
„pakeitė nemaraus Dievo garbę maraus žmogaus, net paukščių, 
keturkojų ir šliužų paveikslo panašumu“ (Rom 1, 23). 
Stabmeldystė yra labai didelė klaida ir nuodėmė. Ji daug kartų 
griežčiausiai pasmerkta Šv. Rašte. Plintant krikščionybei, ji 
nyksta. Bet, deja, atsiranda asmenų, kurie stengiasi ją grąžinti, 
nors ir kiek kitokia forma. Tai tie, kurie skelbia materializmą. 
Neigdami Dievą, vietoj Jo jie iškelia materiją (medžiagą). Svarbią 
vietą tarp jų užima Markso sekėjai, pradedant komunistais ir 
baigiant socialistais. 


Prietarai 


3. Prietaras yra priskyrimas kūriniams tokios galios, kokios jie iš 
prigimties neturi ir kokios jiems nei Dievas, nei Bažnyčia nėra 
suteikusi. Iš tokių kūrinių tikimasi kažko nepaprasto ir todėl arba jų 
prisibijoma, arba iš jų laukiama kokios ypatingos pagalbos. 


Tarp žmonių yra paplitę daug ir labai įvairių prietarų. Pvz., 
kad penktadienis negera diena pradėti kokį nors darbą; kad 
skaičius 13 yra nelaimingas; kad kiškiui ar juodai katei perbėgus 
kelią, atsitiks nelaimė; kad aprūkytų tam tikromis žolėmis 
ančiukų ar žąsiukų nepuola varnos; kad keturlapio dobilo 
nešiojimasis suteikia pasisekimą ir t. t. 

Tikroji, Dievo apreikštoji religija visuomet kuo griežčiausiai 
smerkė bet kokius prietarus. Todėl jie buvo ir yra įsigalėję tik tarp 
pagonių ir tarp tų krikščionių, kurie į savo religiją dar nėra 
įsijautę, ar kurie, deja, nuo jos jau yra nukrypę, kaip tai dažnai 
pasitaiko didmiesčiuose. Ir reikia pastebėti, kad prietarams 
pasiduoda ne tik bemoksliai ar mažamoksliai, bet ir labiau 

apsišvietę žmonės. Mat žmogus iš prigimties yra religingas, tad, 
kai nesilaiko vienos religijos, nejučiomis griebiasi kitos ir kai 
nukrypsta nuo tiesos, savaime panyra į klaidas ir nesąmones. 
Kartais, tiesa, išsigalvojama net ir su teisingos religijos dalykais 
susijusių prietarų, kaip antai: kad vienokią ar kitokią maldą 
sukalbėjus tam tikrą skaičių kartų, apsisaugoma nuo nelaimių; 
kad per laikomas už numirusį pamaldas žibant ant altoriaus tam 
tikram skaičiui žvakių, jo vėlė neabejotinai išvaduojama iš 
skaistyklos ir pan. Dėl to yra kalta vien žmonių paikybė ar 
piktybė, bet jokiu būdu ne teisingoji religija ar jos skelbėja 
Katalikų Bažnyčia. Katalikų Bažnyčia ne tik nė vieno neskatina 
tikėti prietarais, bet, atvirkščiai, visus nuo jų, kiek galėdama, 
atitraukinėja. Jei tik visi žmonės tinkamai pažintų ir išpažintų jos 
mokslą, pasaulyje nebūtų nė vieno prietaro. Bet, deja.... Žinoma, 
prietarai savaime yra didelė kvailybė, bet, jeigu jais tikima ir jais 
vadovaujamasi, padaroma nemaža nuodėmė. 


Burtai 


4. Prietarams yra giminingi burtai. Tai pastangos surasti 
paslėptus daiktus, sužinoti paslaptingus dalykus ar atspėti žmonių 
ateitį naudojant tam tikras to tikslo neatitinkančias priemones ir 
vienaip ar kitaip tikintis pagalbos iš antgamtinio veiksnio — piktosios 
dvasios. 


Pasaulyje yra daug nuo mūsų paslėptų daiktų ir paslaptingų 
dalykų. Tarp jų — ir mūsų pačių ateitis šiame pasaulyje bei 
gyvenimas amžinybėje. O mums gana smalsu ir įdomu visa tai 
žinoti. Bet ne tokia yra Dievo valia. Jis nedavė mums jokių 
priemonių. Nežiūrint to, visgi atsiranda asmenų, kurie stengiasi į 
tas paslaptis įsibrauti. Neturėdami tam reikiamų priemonių, jie 
naudojasi savo išsigalvotomis ir laukia pagalbos iš antgamtinio 
pasaulio; žinoma, ne iš Dievo, nes Jo valia ne tokia, bet iš 
didžiausio Jo priešo — piktosios dvasios. 

Daugeliu atžvilgių burtai yra labai nuodėmingi. Nusideda 
visi, kurie jais tiki ir jais vadovaujasi. Ypač nusikalsta tie, kurie 
jais užsiima. Jeigu jie jais tiki, yra kalti už tą tikėjimą ir už 
pastangas susidėti su piktąja dvasia, o jeigu netiki, nusideda kitus 
apgaudinėdami, papiktindami ir išnaudodami. 


Burtų yra daug ir labai įvairių. Dažniausiai pasitaiko šie: 

a) astrologija (iš graikų kalbos žodžio „aster“ — „žvaigždė“). 
Tai yra pastangos atspėti žmogaus likimą iš žvaigždžių vietos ir 
judesių visatos erdvėje; 


b) chiromantija (iš graikų kalbos žodžio „cheir“ — „ranka“, 
„plaštaka“). Tai mėginimas atspėti žmogaus ateitį iš jo rankose, 
ypač delnuose esančių odos raukšlių arba linijų; 


c) oniromantija (iš graikų kalbos žodžio „oneir“ — „sapnas“) 
yra tada, kai iš žmogaus sapnų bandoma nusakyti jo ateitį. Apie 
sapnus pasakytina, kad jie neturi jokios reikšmės ir kyla dėl 
paprasčiausių priežasčių, pvz., iš to, kas tą dieną ar kada nors 
buvo manyta, jausta, kalbėta ar kuo rūpintasi; iš to, kaip tą dieną, 
ypač prieš gulantis, buvo pavalgyta ar vakare atsigulta; iš to, kas 
bemiegant atsitinka aplinkoje; iš to, kokia sveikatos būklė ir t. t. 
Daryti iš sapnų kokias išvadas ar spėliojimus yra tas pat, kaip 
gaudyti vėjus. Tiesa, Šv. Rašte minima, kad Dievas tam tikrais 
atvejais yra davęs žmonėms pranašiškų sapnų ar nurodymų per 
sapną, bet tai labai reti atsitikimai; be to, jei Dievas nori ką nors 
pasakyti žmogui per sapną, jis teikia jam ir priemonių pažinti, kad 
čia tikrai kalba Jis ar Jo pasiuntinys angelas. Dievas nė vieno 
neveda į abejojimus ar klaidas. Todėl nėra jokio pagrindo manyti, 
kad koks mūsų sapnas eina iš Dievo, nors ir labai gražus jis būtų, 
ar iš piktosios dvasios, nors jis būtų kuo nedoriausias. Ta proga 
dera prisiminti, jog už savo sapnus mes nesame atsakingi, nors ir 
bjauriausi jie būtų. Tik pabudę neturime jais gėrėtis ar džiaugtis; 

d) judantys staleliai. Tai staleliai, kurie ima judėti, kai ant jų 
keli asmenys tam tikru būdu sudeda rankas ir judesiais ar beldimu 
atsakinėti į jiems užduodamus klausimus. Apie tuos stalelius 
reikia pasakyti, kad dar nėra ištirta, kodėl jie juda: ar dėl iš 
žmonių srūvančios tam tikros energijos, ar dėl kokios nors 
antgamtinės būtybės įsikišimo. Tik tiek yra žinoma, kad jų 
atsakymai dažniausiai apsiriboja tuo, ką rankas ant jų uždėję 
asmenys žino; kad jie retai kada būna teisingi, ir kad asmenys, 
kurie stengiasi per juos ką nors sužinoti, jei ne visi, tai bent kai 
kurie tikrai nori susidėti su piktąja dvasia; 

€) judančios lėkštelės. Tas pat pasakytina ir apie judančias 
lėkšteles; 

f) spiritizmas (iš lotynų kalbos žodžio „spiritus“ — „dvasia“) 
yra pastangos iššaukti dvasias, ypač vėles ir, joms padedant, ką 
nepaprasto sužinoti ar padaryti. Dvasios ar vėlės iššaukiamos 

tarpininkaujant tam tikromis savybėmis pasižyminčiam asmeniui, 
kuris vadinamas mediumu (iš lotynų kalbos žodžio „medium“ — 
„tarpininkas“). Dvasioms iššaukti  daromuose  seansuose 
(susirinkimuose, posėdžiuose) įvyksta nuostabių dalykų: dvasių 
veikiamas mediumas gali skaityti iš užverstos knygos, kalbėti 
nežinomomis kalbomis, atskleisti kitų žmonių širdies paslaptis, 
nustatyti ligas ir nurodyti vaistus joms gydyti, surasti paslėptus 
daiktus, pranešti apie be žinios dingusių ar mirusių žmonių likimą 
ir t. t. Be to, ten įvyksta ir kitų nepaprastų reiškinių, kaip antai: 
įvairūs daiktai patys kilnojasi iš vienos vietos į kitą; pasirodo ten 
nesančių asmenų rankos, galvos, kitos kūno dalys ir net visi 
kūnai; apsireiškia patys numirusieji, kurie atsakinėja į jiems 
užduodamus klausimus ir pan. 

Spiritizmas šiais laikais yra paplitęs daugelyje vietų, ypač 
ten, kur žmonės nustoję tikrosios religijos ar labai atšalę nuo jos. 
Jis virto net tam tikra religija. Tačiau jis nėra visiškai naujas 
dalykas. Ne! Jis buvo žinomas jau žiloje senovėje. Dievas jau per 
Mozę buvo kuo griežčiausiai jį uždraudęs. 

Apie nepaprastus spiritizmo reiškinius reikia pasakyti štai 
ką: a) didžioji jų dalis yra ne kas kita, kaip tik gudri apgaulė, 
kurią atlieka mediumai ar jų bendradarbiai. Tai buvo ne kartą 
susekta, ne kartą ir patys mediumai tai pripažino; b) ne vieną iš tų 
reiškinių galima paaiškinti sumaniai panaudotu gamtos jėgų 
veikimu; c) visgi tarp jų kartais pasitaiko tokių, kurie rodo, kad 
čia įsikišta protingos ir už žmogų daug galingesnės būtybės. Kyla 
klausimas, kas gi yra toji būtybė? Spiritistai sako, kad tai vėlės. 
Bet taip jokiu būdu negali būti. Vėlės turi pagal savo nuopelnus 
gautą vietą ir be ypatingo Dievo leidimo iš jos neišeina. O Dievas 
tikriausiai neduoda joms leidimo pasirodinėti pagal paikas visokių 
neišmanėlių ar nedorėlių užgaidas. Juo labiau kad spiritizmą Jis 
kuo griežčiausiai draudžia. Angelai, nekalbant jau apie patį 
Dievą, čia irgi negali būti, nes spiritizmo reiškiniuose yra daug 
nerimto, nedoro, nesiderinančio su Dievo apreikštąja religija. Tad 
galų gale lieka tik piktosios dvasios. Jas čia esant rodo ir vaisiai. 
Juk tokiu ar kitokiu būdu spiritizmo seansuose apsireiškiančios 
dvasios dažnai neigia pomirtinį gyvenimą, skelbia Dievą nesant 
teisingą, Viešpatį Jėzų nesant Dievu, Dievo įsakymus tik 
bereikalingai varžant žmones ir t. t. Be to, spiritizmui atsidėjusių 
asmenų labai dažnai pakrinka judesiai, suyra sveikata, pasimaišo 
protas, sieloje atsiranda baisiausių neramumų, ir neretai jie baigia 

savo gyvenimą savižudybe. Medį pažinsi iš vaisių. Tiesa, 
spiritizmo  seansuose pasireiškiančios nepaprastos būtybės 
niekuomet nevadina savęs piktosiomis dvasiomis, bet visuomet 
tik vėlėmis. Bet juk gerai žinome, kad piktoji dvasia yra 
didžiausia melagė ir apgavikė. 

Todėl suprantama, kodėl Katalikų Bažnyčia laiko didele 
nuodėme užsiimti spiritizmu, dalyvauti jo seansuose, ko nors 
klausti jame apsireiškiančių dvasių, vadovautis gautais iš jų 
atsakymais. 

Kerėjimas ir žavėjimas 

5. Nemaža panašumo į prietarus ir burtus turi kerėjimas ir 
žavėjimas. Tai yra pastangos naudojant ypatingas, numatytam tikslui 
iš esmės netinkančias priemones, dažniausiai šaukiantis ar bent 
tikintis piktųjų dvasių pagalbos, padaryti nepaprastų, gerų ar blogų 
dalykų, pvz., išgydyti kokią ligą, užtraukti kam nors nelaimę ir pan. 
Jei nepaprastų paslaptingų jėgų šaukiamasi geram tikslui, tada yra 
žavėjimas, jei piktam — kerėjimas. 

Apie kerėjimo ir žavėjimo dorovinę vertę reikia pasakyti tą 
patį, ką ir apie burtų. Vadinasi, ir tikėti kerėjimais bei žavėjimais, 
ir juos daryti yra nemaža nuodėmė. Be abejo kerėjimas yra 
nedoresnis už žavėjimą, nes čia siekiama blogo tikslo, — pakenkti 
artimui. Prie žavėjimo ir kerėjimo neretai prisideda šventų dalykų 
išniekinimas, pvz., kalbamos iškreiptos maldos ar litanijos, 
daromi kryžiaus ženklai, naudojamas švęstas vanduo ir kt. Tai, 
suprantama, labai padidina kerėjimo ir žavėjimo nedorumą. Apie 
gerąsias žavėjimo pasekmes, pvz., išgijimus, reikia pasakyti, kad 
jos eina anaiptol ne iš žavėjimo. Kartais jos atsiranda savaime, bet 
dažniausiai eina iš to, kad žavėtojai išmano apie gydymą ir 
bežavėdami panaudoja kartu ir tikras priemones ligai pašalinti. 
Vadinasi, jeigu jie tą nelemtą žavėjimą visiškai praleistų, 
pasekmės neabejotinai būtų tos pačios. 

Į žavėjimą ir kerėjimą yra panaši juodoji magija, tik čia 
neturima tikslo kam nors padėti ar pakenkti, bet šiaip sau padaryti 
nuostabių dalykų vienaip ar kitaip padedant piktajai dvasiai. Jos 
nedorumas savaime suprantamas. Yra dar ir kita magija, 
vadinama baltąja. Tai pastangos vikrumu, gudrumu, sumaniu ne 
visiems žinomų gamtos jėgų panaudojimu atlikti kokius nors 
stebinančius dalykus. Ji anaiptol nenuodėminga. 

REKOLEK( IJOS 


“ pagalš šv. Ignacą 


moterims: liepos 11-16 d. 
vyrams: kovo 14-19 d. ir rugpjūčio 22-27 d. 


Penkios dienos tam, kas svarbiausia gyvenime 


Koks mano gyvenimo tikslas? — Kaip išgelbėti savo sielą? — Kaip 
atlikti gerą gyvenimo išpažintį? — Kaip tvarkyti savo gyvenimą pagal 
šį tikslą? — Kaip Kristaus pavyzdys rodo man kelią? — Kaip giliau 
pažinti tikėjimą? — Kokia mano vieta Bažnyčioje? — Kodėl katalikų 
tikėjimas teisingas? 


Šv. Ignaco rekolekcijos ypač šiandien yra nepaprastai aktualios! 


„Realiai gyvenu gerai, o kitų akimis net ypač gerai. Tačiau nuolatinis dvasinis 
chaosas kankino dieną ir naktį. Blaškymasis turėjo įtakos mano fizinei ir dvasinei 
sveikatai. Nuolat vargino begalės darbų, pareigų, ir nuolatinis ateities planavimas bei 
Koregavimas. Jaučiausi pavargusi, liūdna, su tuštuma širdyje bei nuolat kankinančia 
Geprasmio gyvenimo vizija. 

Užteko vienos savaitės rekolekcijų, kad ridenimąsi žemyn, savo noru, sustabdyčiau ir 
atrasčiau vieną gyvenimo tikslą bei nukreipčiau savo planus jam pasiekti. Chaosas 
išnyko Kaip dūmas, nes supratau, Kad gyvenau turėdama daug tikslų ir begales 
griūvančių nerealių planų. Rekolekcijų metu pagaliau atradau save ir pajutau ramybę. 
Pradėjau rūpintis ne savo išore, o vidumi. Šitaip gyventi daug sunkiau, turi būti sau 
teisingas, negali savęs apgaudinėti, o situacijas ir galimybes vertinti realiai. 
Įsivaizdavimo principas čia netinka. Nuolat turi klausti savęs: kodėl, kam to reikia ir 
Kas iš to bus. Ačiū Dievui, pagaliau supratau, kas ta puikybė, ir jai atėjo galas...“ 


Iš rekolekcijų 2010 m. rugpjūčio mėn. 


Šios rekolekcijos vyks Kaune, šv. Kazimiero priorate, Birutės g. 1. 

Jos prasidės pirmadienį 12.00 val. (prašome atvykti ne vėliau kaip iki 

11.30 val.) ir baigsis šeštadienį po Mišių (šv. Mišios 9.00 val.). 

Auka už nakvynę ir maistą — 250 Lt. 

Norinčius dalyvauti rekolekcijose prašome kreiptis į priorato 

kunigus: 

tel.: (8—37) 345357 arba 8-618—12953, 
arba el. paštu prioratas(a)/fsspx..lt 

Paeal a aki M. Onnioia e Minnioa“ 
liepos 25-30 d. 


Dalyvavimo šiose rekolekcijose sąlyga yra žinojimas apie tobulą 
pamaldumą Švč. M. Marijai (plg. „Auksinė knyga“). Idealu būtų 
dalyvauti tiems, kurie jau dalyvavo šv. Ignaco rekolekcijose. 


Rekolekcijos vyks Kaune, šv. Kazimiero priorate, Birutės g. 1. Jos 
prasidės pirmadienį 15.30 val. (prašome atvykti ne vėliau kaip iki 
15.00 val.) ir baigsis šeštadienį po Mišių (šv. Mišios 11 val.). 

Auka už nakvynę ir maistą — 250 Lt. 

Norinčius dalyvauti rekolekcijose prašome kreiptis į priorato 
kunigus: 


tel.: (8—37) 345357 arba 8-618—12953, 
arba el. paštu prioratas()fsspx.lt 


„Galiausiai aš garsiai pareiškiu, kad perskaitęs beveik visas knygas 
apie pamaldumą Švenčiausiajai Mergelei ir bičiuliškai pasikalbėjęs su 
švenčiausiomis bei išmintingiausiomis pastarųjų laikų asmenybėmis, 
neišgirdau ir nesužinojau nieko panašaus į mano norimą apibūdinti 
pamaldumo Šventajai Mergelei praktiką, reikalaujančią iš sielos daugiau 
pasiaukojimo Dievui, išvalančią ją pačią ir jos savimeilę, kuo ištikimiausiai 
išlaikančią ją malonėje ir malonę joje, kuo tobuliausiai ir lengviausiai 
suvienijančią ją su Jėzumi Kristumi ir galiausiai pašlovinančią Dievą, 
pašventinančią sielą ir naudingą artimui. 

Kadangi šio pamaldumo esmė slypi viduje, kurį jis turi formuoti, ne 
visi supras jį vienodai: kai kurie sustos prie to, kas jame išoriška, bet toliau 
nebeis, ir tokių bus daugiausia; kai kurie, labai nedaugelis, įžengs į jo vidų, 
bet palypės tik vieną laiptelį. Kas užkops į antrą? Kas pasieks trečią? 
Galiausiai kas ten pasiliks? Tik tas, kuriam Jėzaus Kristaus Dvasia atskleis 
šią paslaptį ir nuves ten kaip labai ištikimą sielą, kad ji galėtų daryti 
pažangą iš dorybės į dorybę (Ps 83, 8), iš malonės į malonę, iš šviesos į 
šviesą iki pat virtimo Jėzumi Kristumi ir iki pat jo amžiaus žemėje bei 
šlovės danguje pilnatvės (Ef 4, 13). “ 

Auksinė knyga, nr. 118-119. 

VšĮ „Laetitia“ leidybinio projekto 
„Už Tradiciją“ knygos 


Tėvas Emanuelis — TRAKTATAS APIE BAŽNYČIOS 
TARNYSTĘ 

Žymaus prancūzų klebono, benediktino vienuolio, dvasinio rašytojo patarimai 
broliams kunigystėje, kaip išlaikyti maldos dvasią Bažnyčios tarnystėje. 


Minkštas viršelis, 52 p. Kaina 2 Lt. 


TRADICINĖS IR NAUJOSIOS MIŠIOS 


1969 m. liturginės reformos problema (straipsnių rinkinys) 
Detali teologinė ir liturginė naujųjų Mišių analizė atskleidžia, kad šios apeigos 
nesuderinamos su katalikų Tradicija. Trumpa Romos ritualo istorija, visas 
tradicinių ir naujųjų Mišių tekstas. 


Minkštas viršelis, 622 p. Kaina 20 Lt. 


Šveicarijos fondas „Už Gyvybę“ — „MIRJAM... KODĖL TU 
VERKI?“ — Moterų kančios po aborto 


Autentiški moterų liudijimai apie išgyvenimus po aborto (poabortinį sindromą). 
Knyga atvirai sako tiesą apie negimusių vaikų žudymą ir jo pasekmes pačiai 
motinai. 


Minkštas viršelis, 184 p. Kaina 5 Lt. 


Sv. Vincentas Lerinietis - PRIMINIMAS 

Tai klasikinis veikalas apie Tradicijos reikšmę Bažnyčioje, kuriuo rėmėsi popiežiai 
ir Bažnyčios susirinkimai. Ši knyga parašyta V amžiuje, bet kaip niekada aktuali 
šiais modernizmo laikais. 


Minkštas viršelis, 72 p. Kaina 5 Lt. 


Arkivysk. Marcel Lefebvre — ATVIRAS LAIŠKAS 
SUTRIKUSIEMS KATALIKAMS 


Kodėl žymus misionierius ir hierarchas ryžtasi konfliktui su Roma? Nes iškilo 
grėsmė katalikų tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre'o pozicijai! 


Minkštas viršelis, 160 p. Kaina 7 Lt. 

Kun. Juozas Lomanas — OUO VADIS, MODERNIOJI 
EUROPA? 

Europos kelias iš pagonybės į katalikišką civilizaciją ir atgal į pagonybę. Tragiška 
istorija, iliustruota šimtais citatų iš žymių filosofų ir mokslininkų veikalų. Atstoja 
populiarų įvadą į moderniąją filosofiją. 


Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 
derybos su Vatikanu 2004 metais 

Rinkinyje pateikti interviu ir brolijos gen. vyresniojo paskaita atskleidžia, kad 
brolijos siūlomas grįžimas prie Tradicijos yra vienintelė išeitis iš šiandieninės 
krizės Katalikų Bažnyčioje. 

Segta, 80 p. Kaina 3 Lt. 


Šv. Liudvikas Marija Grinjonas de Monforas — AUKSINĖ 
KNYGA 

XVIII a. prancūzų šventojo veikalų apie tobulą pamaldumą Švč. Mergelei Marijai 
rinkinys. Katalikų dvasinės literatūros klasika. 


Kietas viršelis, 324 p. Kaina 24 Lt. 


AUKSTYN SIRDIS - Katalikų maldos ir giesmės 

Šv. Mišių (pagal 1962 m. Mišiolą) tekstas lotynų ir lietuvių kalbomis, visos 
žymiausios maldos, litanijos ir pamaldžios praktikos, šimtai lotyniškų ir lietuviškų 
giesmių (daugelis iš jų su natomis), patogi maldų ir giesmių rodyklė. 

Geriausia dovana Pirmosios šv. Komunijos ar Sutvirtinimo proga! 


Net 900 puslapių ant plono popieriaus, kietas viršelis. Kaina 39 Lt. 


Knygų serija „BAŽNYČIOS MOKYMAS“ — su garsiomis 


enciklikomis ir Bažnyčios Magisteriumo tekstais. 

Daug mūsų laikmečio klausimų bei problemų popiežiai jau seniai numatė ir pasiūlė 
jų sprendimą. Pirmosios knygos skaitytojas daug sužinos apie Bažnyčios įsteigimą 
ir konstituciją bei jos reikalingumą išganymui, taip pat apie tai, kaip popiežiai iki 
Vatikano II Susirinkimo vertino ekumenizmo judėjimą. 

I knyga. Apie Bažnyčią 

Kietas viršelis, 180 p. Kaina 22 Lt. 


II knyga. Bažnyčia ir liberalizmas 
Kietas viršelis, 220 p. Kaina 21 Lt. 


III knyga. Apie Santuokos Sakramentą ir auklėjimą 
Kietas viršelis, 239 p. Kaina 21 Lt. 

NAUJIENA 


Prel. dr. Feliksas Bartkus, kan. dr. Petras Aleksa „Dievas ir 
žmogus. Katalikų tikėjimo tiesos, dorovės reikalavimai ir 
priemonės sielai pašvęsti“, 2011 m. „Laetitia“, kietas viršelis, 
670 p. Kaina 55 Lt. 


- Lietuvoje išleistas pirmą kartą 

- apima daugelį religinio gyvenimo aspektų ir 
šiuolaikinių dorovinių problemų 

- skaidrus turinys 

- yra abėcėlinė dalykinė rodyklė 

- aiškus suskirstymas 

- didelis šriftas, patogu skaityti 

- paprasta ir suprantama kalba 


Viena skaitytoja rašo: 
„Pradėjau skaityti. Spauda labai tikslingai, išraiškingai perteikia kas 
svarbu, konkretizuoja grafiškai. Pats tekstas dėstomas glaustai ir 
suprantamai, remiasi Evangelijom - Šv. Raštu. Jaučiasi kalbos grynumas, 
paprastumas, suprantama raiška. 
Skaityti naudinga ir  įsimintina. Knyga vertinga, reikalinga 
ni Tk ar dirbantiems katechetams, dar beieškantiems ir 


tikintiems. Tikėsimės, kad sugebėsime pasidalyti ir su kitais, kad knyga 
neužsigulės lentynoje. “ 


Kiekvienai šeimai reikėtų turėti šį katekizmą!!! 


Siūlome įsigyti arba užsisakyti šias knygas Kaune, Šv. Kazimiero 
priorate, Birutės g. 1. 


Numatoma išleisti: 


+ Marija Vinovska, Tėvo Maksimilijono Kolbės paslaptis (Biografija) 
+ Išserijos „BAŽNYČIOS MOKYMAS“: 

IV knyga. „Modernizmas“ 

V knyga. „Švč. Mergelė Marija išganymo darbe“. 
Serija bus tęsiama. 

Trys klausimai ir vienas atsakymas 


- Iš kur kyla dabartinis sielų silpnumas? 
Šv. Pijaus X atsakymas: 

„Mes manome, kad turime pritarti manantiems, jog šiandieninis 
sielų suglebimas ir jų silpnumas, kaip ir visos iš to kylančios 
blogybės, pirmiausia atsiranda dėl dieviškųjų dalykų nežinojimo.“ 

- Kokia yra didžiausia kliūtis dvasinei pažangai? 
Tėvo Emanuelio atsakymas: 

„Praktika be Dievo pažinimo yra didžiulė kliūtis sielų pažangai. 
Mes jas menkai apšviečiame, nes pirmiausia patys turime mažai 
šviesos, 0 be to nevertiname žinojimo ir pernelyg lengvai vadiname jį 
tuščiu smalsumu. Todėl sielos ir gauna tiek mažai šviesos. “ 

- Kodėl yra tiek krikščionių, kurie pražūsta? 
Šv. Arso klebono atsakymas: 

„Mano vaikai, iš ko mes sužinojome apie mūsų religiją? Iš 
pamokymų, kuriuos gavome. Kas mus skatina bjaurėtis nuodėme... 
leidžia pažinti dorybės grožį... įkvepia dangaus ilgesį? Pamokymai! 
Manau, mano vaikai, kad žmogus, kuris negirdi Dievo žodžio kaip 
pridera, nebus išgelbėtas: jis net nežino, ko reikia išganymui 
pasiekti. Tačiau gerai pamokytas žmogus visuomet ras pagalbą. Gal 
Jis pasiklys įvairiuose bloguose keliuose, bet visuomet galima turėti 
vilties, kad jis anksčiau ar vėliau grįš pas gerąjį Dievą, kad ir mirties 
valandą. Priešingai, nepamokytas žmogus yra lyg merdintis ligonis, 
kuris nieko nebežino: nei nuodėmės didumo, nei sielos grožio, nei 
dorybių vertės. Jis slenka nuo nuodėmės prie nuodėmės kaip 
skuduras, kurį tempia per purvą. 

Mano vaikai, aš dažnai galvoju, kad daugelis krikščionių, 
einančių į pasmerkimą, pražūsta dėl nepakankamo žinojimo... 
Religija menkai pažįstama!“ 

Šv. Pijus X tai patvirtina, cituodamas Benediktą XIV (1740-1758): 

„Mes patvirtiname, kad didelė dalis tų, kurie pasmerkti 
amžinoms kančioms, patenka į šią nepataisomą nelaimę dėl tikėjimo 
paslapčių nežinojimo, tų tikėjimo tiesų, kurias būtina žinoti ir jomis 
tikėti, kad būtum priskaitytas prie išrinktųjų. “ 

Todėl: padėkite mums platinti gerą literatūrą!!! 

Liturginis kalendorius 
Kovas 

1 A- Eilinė diena - III klasė. 
2 T - Eilinė diena - III klasė. 

3 K - Eilinė diena - III klasė. Kunigų ketvirtadienis. 

4P-- Šv. Kazimieras, išp., pirmasis Lietuvos globėjas — I klasė. 

Švč. Jėzaus Širdies penktadienis. 

5 Š- Švč. M. Marijos šeštadienis — IV klasė. Nek. Marijos Širdies šešt. 
6 S- Kvinkvagezimos sekmadienis — II klasė. 

7 Pr - Šv. Tomas Akvinietis — III klasė. 

8 A- Šv. Dievo Jonas - III klasė. 

9 T- Pelenų diena - I klasė!. 

10 K - Ketvirtadienis po Pelenų dienos — III klasė; šv. 40 Kankinių min. 
11 P- Penktadienis po Pelenų dienos — III klasė“. 

12 Š - Šeštadienis po Pelenų dienos — III klasė; šv. Grigaliaus I, pop., išp. ir 
Bažn. mok., min. 

13 S-I gavėnios sekmadienis — I klasė. 

14 Pr - Eilinė diena — III klasė. 

15 A- Eilinė diena — III klasė. 

16 T - Gavėnios metų ketvirčio diena — II klasė“. 

17 K - Eilinė diena - III klasė; šv. Patriko, vysk. ir išp., min. 

18 P - Gavėnios metų ketvirčio diena — II klasė; šv. Kirilo Jeruzaliečio, 
vysk., išp. ir Bažn. mok., min? 

19 Š - Šv. Juozapas, Švč. M. Marijos Sužadėtinis ir visuotinės Bažnyčios 
globėjas — I klasė; gavėnios metų ketvirčio dienos min. 

20 S- II gavėnios sekmadienis — I klasė. 

21 Pr- Eilinė diena — III klasė; šv. Benedikto, abato, min. 

22 A- Eilinė diena — III klasė. 

23 T- Eilinė diena - III klasė. 

24 K — Eilinė diena — III klasė; šv. Gabrieliaus, arkangelo, min. 

25 P - Apreiškimas Švč. M. Marijai — I klasė; eilinės dienos min? 

26 Š - Eilinė diena — III klasė. 

27S- III gavėnios sekmadienis — I klasė. 

28 Pr - Eilinė diena — III klasė; šv. Jono Kapistrano, išp., min. 

29 A- Eilinė diena — III klasė. 

30 T- Eilinė diena — III klasė. 

31 K - Eilinė diena - III klasė. 


! Privalomas pasninkas ir susilaikymas nuo mėsiškų valgių. 
2 Privalomas susilaikymas nuo mėsiškų valgių, patariamas pasninkas. 

Balandis 


1 P- Eilinė diena — III klasė?. Švč. Jėzaus Širdies penktadienis. 
2 Š- Eilinė diena - III klasė; šv. Pranciškaus Pauliečio, išp., min. 
Nek. Marijos Širdies šeštadienis. 

3S-— IV gavėnios sekmadienis (Laetare) - I klasė. 

4 Pr- Eilinė diena — III klasė; šv. Izidoriaus, vysk., išp. ir Bažn. mok. min. 
5 A- Eilinė diena - III klasė; šv. Vincento Ferero, išp., min. 

6 T - Eilinė diena — III klasė. 

7 K — Eilinė diena - III klasė. Kunigų ketvirtadienis. 

8 P- Eilinė diena - III klasė“. 

9 Š- Eilinė diena — III klasė. 

10 SI Kančios sekmadienis — I klasė. 

11 Pr- Eilinė diena — III klasė; šv. Leono I, pop., išp. ir Bažn. mok. min. 
12 A- Eilinė diena - III klasė. 

13 T- Eilinė diena - III klasė; šv Hermenegildo, kank., min. 

14 K - Eilinė diena — III klasė; šv. Justino, kank., Tiburcijaus, Valerijono ir 
Maksimo, kankinių, minėjimas. 

15 P- Eilinė diena — III klasė; Švč. M. Marijos Septynių skausmų min.? 
16 Š- Eilinė diena - III klasė. 

17 S— II Kančios arba Verbų sekmadienis. 

18 Pr - Didžiosios savaitės pirmadienis — I klasė. 

19 A- Didžiosios savaitės antradienis — I klasė. 

20 T- Didžiosios savaitės trečiadienis — I klasė. 

21 K — Didysis ketvirtadienis (Viešpaties Vakarienės ketvirtadienis) — 
I klasė. 

22 P - Didysis penktadienis (Viešpaties Kančios ir Mirties penktadienis) — 
I klasė!. 

23 Š - Didysis šeštadienis - I klasė. 

24 S- Kristaus Prisikėlimas (Velykos) — I klasė. 

25 Pr — Pirmadienis Velykų oktavoje — I klasė. 

26 A- Antradienis Velykų oktavoje — I klasė. 

27 T - Trečiadienis Velykų oktavoje - I klasė. 

28 K - Ketvirtadienis Velykų oktavoje — I klasė. 

29 P - Penktadienis Velykų oktavoje — I klasė. 

30 Š- Baltasis šeštadienis — I klasė. 


Privalomas pasninkas ir susilaikymas nuo mėsiškų valgių. 
* Privalomas susilaikymas nuo mėsiškų valgių, patariamas pasninkas. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Švč. Sakramento adoracija. 
10.00 Giedotinės šv. Mišios, po jų - katechezė. 


Šiokiadieniais: 2 
I- V: 7.15 Šv. Mišios* / 18.15 rožančius (IV: 18.00 Svč. 
Sakramento adoracija) / 19.00 šv. Mišios. 
VI: 
8.15* / 9.00 Šv. Mišios. 


* Šių Mišių gali nebūti, prašome iš anksto pasiteirauti tel. 8-618—12953. 
Išpažintį galima atlikti iki rožančiaus (vakarinių pamaldų), šeštadienį 
ir sekmadienį — iki rytinių šv. Mišių, taip pat kitu laiku paprašius 
kunigo. 

Nuo kovo mėn. pamaldos vakare prasidės viena valanda vėliau. 


Siauliai 
Sv. Juozapo namai 


Šiuo metu vyksta statybiniai darbai. Dėl Mišių sekmadieniais 
prašome pasiteirauti iš anksto. 


Galima susitarti dėl kitų sakramentų, ligonių aplankymo ir katekizmo 
pamokų. Tel: 8-618-12953. 


Paremkite katalikų Tradiciją Lietuvoje! 

Mūsų veiklos ateitis Lietuvoje priklauso ir nuo Jūsų pagalbos. Pagal 
Lietuvos Respublikos įstatymus, gyventojai turi teisę pervesti iki 2 proc. 
pajamų mokesčio sumos Lietuvos vienetams, turintiems teisę gauti paramą. 
Jūs galite be jokių papildomų išlaidų paremti mūsų veiklas, skirdami mums 
dalį mokesčių. 

Tai galite padaryti keliais būdais: 

1. Užpildykite šiame Aplinkraštyje prisegtą prašymo formą (įrašykite savo 
vardą, pavardę, asmens kodą ir pasirašykite) ir pristatykite į savo apskrities 
VMI (valstybinės mokesčių inspekcijos) skyrių. 

2. Nuvykę į savo apskrities VMI skyrių, patys užpildykite FR0512 formą. 
3. Paprašykite savo darbovietės buhalterės, kad ji užpildytų ir išsiųstų 
FR0512 formą. 

4. Užpildykite ir išsiųskite FR0512 formą internetu. Kaip tai padaryti, 
sužinosite apsilankę VMI svetainėje www.vmi.lt (žr. El. paslaugos—>El. 
deklaravimas). 

Mūsų rekvizitai: 

Tėvo Damiano de Veusterio labdaros ir paramos fondas 

Įmonės kodas: 192021983 

Sąskaitos numeris: LT71 7044 0600 0115 1180 

AB SEB bankas 


Mums labai reikia Jūsų paramos. Teatlygina Dievas! 


Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8-37) 749563 
Mob.: 8-618-12953 
El. paštas: prioratas(a)fsspx.lt 
Interneto svetainė: www.fsspx.lt 
Mūsų sąskaitos SEB banke: 

Tėvo Damiano de Veusterio labdaros ir paramos fondas: 
a.s.: LT71 7044 0600 0115 1180 (aukoms) 
VšĮ „LAETITIA“: 

a.s.: LT17 7044 0600 0100 9465 (knygoms) 


